kardosdrur/scandi-wiki huggingface dataset:
Københavns Delebiler

Københavns Delebiler er en foreningsbaseret delebilordning. 

Københavns Delebiler oprettede i 2007 sammen med Århus Delebilklub drifts- og udviklingsselskabet Delebilfonden med det formål dels at udvikle et moderne reservationssystem, dels til at forestå en række daglige driftsopgaver.

Københavns Delebiler har pt. (2011) ca. 1000 medlemmer og råder over ca. 55 faste biler. Hertil kommer et variabelt antal biler, der lejes ind for en kortere periode i sommermånederne og i juleperioden. Sommeren 2010 rådede Københavns Delebiler således over 78 biler.

Historie 
Københavns Delebiler blev oprindeligt startet som Nørrebro-delebilen.

Eksterne referencer 
 Københavns Delebiler 
 Delebilfonden 
 Danske Delebiler

Delebiler
Aversi Kirke

Aversi Kirke ligger i landsbyen Aversi ca. 11 km S for Ringsted (Region Sjælland). Indtil Kommunalreformen i 2007 lå den i Storstrøms Amt, og indtil Kommunalreformen i 1970 i Tybjerg Herred (Præstø Amt).

Kirken nævnes i skriftlige kilder fra o.1370, men der findes ikke spor efter en romansk kirke i murværket. Den nuværende kirke består af kor og skib opført i gotisk tid samt tårn, våbenhus og sakristi mod nord opført i sengotisk tid, alt i munkesten. Koret hviler på en dobbelt skråkantsokkel og har mod nord en savskiftegesims bag sakristiet, i korets østgavl anes en tilmuret vindues-tregruppe, taggavlen er fornyet i 1876-77. Fra tårnets mellemstokværk kan man se den oprindelige vestgavls blændingsdekoration. I våbenhuset er opstillet gravsten over præsten Wellas Mogensøn (død 1618) og præsten Søren Rasmussen Lund (død 1690).

Korets hvælv er formodentlig oprindeligt, skibets hvælv er fornyet. Altertavlen er opstillet i 1840 men indeholder ældre dele fra 1720, Gethsemane-gruppen er en efterligning af altertavlen i Vor Frelser kirke i København. Prædikestolen er udført på Abel Schrøders værksted 1625-30, på hjørnerne ses dydehermer, i felterne ses Kristus og de fire evangelister. Prædikestolen bærer våben for Eske Krafse og Pernille Banner. I skibet er opstillet et epitafium over Eggert Christopher Tryde (død 1789) og familie.

I koret er opstillet en gravsten med anevåben over Eske Krafse (død 1627) og Pernille Banner samt sønnen Eiler (død 1618), desuden ses en gravsten med våben over Henrik Krafse (død 1562) udført på Hans Malers værksted i Roskilde.

Den romanske granitfont er en monolit, under mundingsranden ses en tovsnoning og derunder cirkler, der mødes i et kors, derunder ses en omløbende stav krydset af fire lodrette stave, hulningen er ret lille, så muligvis er der tale om et vievandskar.

Eksterne kilder og henvisninger 

 Aversi Kirke på gravstenogepitafier.dk
 Aversi Kirke  på nordenskirker.dk
 Aversi Kirke på KortTilKirken.dk
 Aversi Kirke i bogværket Danmarks Kirker (udg. af Nationalmuseet)

Kirker i Næstved Kommune
Kirker i Roskilde Stift
Kirker i Præstø Amt
Ernest Schultz

Ernest Schultz (født 29. januar 1931 i Dalhunden, død 21. september 2013) var en fransk fodboldspiller og -træner, der spillede som angriber. 

Han var på klubplan tilknyttet Olympique Lyon, Toulouse FC og US Boulogne, og spillede desuden en kamp for det franske landshold. Han var med på det franske hold ved VM i 1954 i Schweiz.

Referencer

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1954
Fodboldspillere fra Olympique Lyon
Fodboldspillere fra Toulouse FC
Fodboldspillere fra US Boulogne
Fodboldtrænere fra Frankrig
René Dereuddre

René Dereuddre (22. juni 1930 – 16. april 2008) var en fransk fodboldspiller og -træner, der spillede som midtbanespiller. Han spillede for adskillige franske klubber, og opnåede desuden seks kampe for det franske landshold. Han var med på det franske hold ved VM i 1954 i Schweiz.

Dereuddre var efter sit karrierestop i en årrække træner for Le Mans.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Fodboldspillere fra Toulouse FC
Fodboldspillere fra RC Lens
Fodboldspillere fra Angers OSC
Fodboldspillere fra FC Nantes
Fodboldspillere fra Grenoble Foot 38
Fodboldspillere fra Le Mans UC72
Fodboldtrænere fra Frankrig
Roger Piantoni

Roger Piantoni (født 26. december 1931 i Étain, Frankrig, død 26. maj 2018 i Nancy, Frankrig) var en fransk fodboldspiller, der spillede som angriber. Han var på klubplan tilknyttet FC Nancy, Stade Reims og OGC Nice, og spillede desuden 37 kampe for det franske landshold. Han var med på det franske hold ved VM i 1958 i Sverige.

Piantoni blev to gange topscorer i den franske liga, i 1951 med Nancy og i 1961 med Reims.

Titler 

Ligue 1
 1958, 1960 og 1962 med Stade Reims

Coupe de France
 1958 med Stade Reims

Referencer

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra Stade Reims
Fodboldspillere fra OGC Nice
Stéphane Bruey

Stéphane Bruey (1. december 1932 – 31. august 2005) var en fransk fodboldspiller, der spillede som angriber. Han var på klubplan tilknyttet RC Paris, AS Monaco, Angers SCO og Olympique Lyon, og spillede desuden fire kampe for det franske landshold. Han var med på det franske hold ved VM i 1958 i Sverige.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra RC Paris
Fodboldspillere fra AS Monaco FC
Fodboldspillere fra Angers OSC
Fodboldspillere fra Olympique Lyon
Serviceøkonom

Serviceøkonom er en toårig videregående uddannelse med tre måneders praktik indlagt undervejs. 
Uddannelsen består af en række obligatoriske fag samt specialefag. Serviceøkonomer beskæftiger sig med at planlægge og levere service i virksomheder inden for service, turisme samt hotel og restaurant. 

Fitness og Wellness Management, Turisme management og Sport & Event Management er alle eksempler på undergrene af serviceøkonom-uddannelsen.

Beskrivelse
På uddannelsen lærer man fx om opbygningen af en organisation, om ledelse, økonomi og personaleudvikling. Man lærer også om kultur- og samfundsforhold, der påvirker branchen. Med en uddannelse til serviceøkonom har man mulighed for at arbejde med planlægning og udvikling af service inden for turisme, hotel, kultur- og kongresvirksomheder.

Uddannelsen udbydes på:

Erhvervsakademiet Copenhagen Business
Erhvervsakademiet Lillebælt
Erhvervsakademi Dania
Professionshøjskolen University College Nordjylland
Erhvervsakademi Sjælland
Erhvervsakademi Midtvest
Erhvervsakademi Aarhus
Erhvervsakademi Sydvest

Kilde

Ekstern henvisning 
 www.ug.dk: Serviceøkonom UddannelsesGuiden

Videregående uddannelser i Danmark
Drop the World

"Drop the World" er en single af de amerikanske rappere Lil' Wayne og Eminem. Singlen er tredje udspil fra Lil' Waynes syvende studiealbum Rebirth.

Hitlister

Referencer

Eminem-sange
Singler fra 2009
Bernard Mendy

Bernard Mendy (født 20. august 1981) er en fransk tidligere fodboldspiller med senegalesisk oprindelse. Han spillede gennem karrieren for blandt andet Paris Saint-Germain og Caen i hjemlandet, Hull i England samt danske OB.

Mendy nåede også at spille tre kampe for Frankrigs landshold.

Eksterne henvisninger

Referencer 

Fodboldspillere fra Frankrig
Fodboldspillere fra SM Caen
Fodboldspillere fra Paris Saint-Germain
Fodboldspillere fra Bolton Wanderers F.C.
Fodboldspillere fra Hull City A.F.C.
Fodboldspillere fra Odense Boldklub
Fodboldspillere fra Stade Brest 29
Personer fra Évreux
Antoine Cuissard

Antoine Cuissard (19. juli 1924 – 3. november 1997) var en fransk fodboldspiller og -træner, der spillede som midtbanespiller. Han var på klubplan tilknyttet AS Saint-Étienne,FC Lorient, AS Cannes, OGC Nice og Rennes FC, og spillede desuden 27 kampe for det franske landshold. Han var med på det franske hold ved VM i 1954 i Schweiz.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Fodboldspillere fra AS Saint-Étienne
Fodboldspillere fra FC Lorient
Fodboldspillere fra AS Cannes
Fodboldspillere fra OGC Nice
Fodboldspillere fra Stade Rennais FC
Fodboldtrænere fra Frankrig
Personer fra Saint-Étienne
Gate Crashers

Gate Crashers (også kendt som Gatecrashers) var et dansk punkband der eksisterede fra 1979 – 1981).

Bandet bestod af medlemmerne Ken Revoltaire (Kenan Seeberg – vokal), Martin Crash Accident (Martin Lind – guitar), Carsten Crewcut (Ole Nyegaard – Farfisa), Peter Durup (bas, 1979-1980), Ole Dreyer (bas, 1980-81), Torben Østergaard (trommer), Henrik Halvor (trommer, løst tilknyttet), Hans Brydegaard (trommer, løst tilknyttet) og Lene (Aleine Stern).

Henrik Halvor og Hans Brydegaard spillede trommer til de fleste af koncerterne, omend Torben Østergaard var bandets egentlige trommeslager.

Bandet spillede bl.a. til flere punkkoncerter "Concert Of The Moment", "NÅ!!80" og "Concerto de Nobrainos insanos" og jævnligt på de danske punkarnesteder Rockmaskinen, Saltlageret og Huset i Magstræde.

Gate Crashers var inspireret af bl.a. The Stranglers og The Doors.

Ét af Gate Crashers kendetegn var, at bandet ofte havde fjernsyn stående på scenen med en økse i, som de smadrede under stort postyr under sangen "TV And Radio People".

Bandet var en ret aktiv del af do-it-yourself-bevægelsen (DIY). Bandet udgav selv pladerne, arrangerede ofte selv koncerterne, designede selv plakaterne, satte dem selv op i byen (tit med ordensmagten i hælene) og udgav selv deres egne fanzines.

Sanger Kenan Seeberg var en del af grundlæggerne af pladeselskabet Irmgardz, og Ole Dreyer var bl.a. senere gennem 14 år ansat på spillestedet Rust i København, som han også var med til at starte.

Diskografi 
 Concert of the Moment – opsamling, 3LP (Irmgardz – Irmg 002)
 Concert of the Moment – MC x 2 (Irmgardz – IRMG K502)
 Spectator/Desillusioned b/w Idols – 7" single 1980 (Irmgardz – Irmgs 101)
 Bloodstains Across Denmark – opsamling, 12" LP

Eksterne henvisninger 
 Blog med fotos og musik af Gate Crashers
 Gatecrashers på Discogs
 Side om Gate Crashers i undergrundsbladet "Illegal", 1 nr efteråret 1981 – Download link (PDF 2MB)

Punkgrupper fra Danmark
Musikgrupper fra 1979
Jacques Grimonpon

Jacques Grimonpon (født 30. juli 1925 i Tourcoing, Frankrig, død 23. januar 2013 i Cap Ferret) var en fransk fodboldspiller, der spillede som forsvarer. Han var tilknyttet Lille OSC, Le Havre AC, Olympique Lyon og Girondins Bordeaux. Han var med på det franske hold ved VM i 1954 i Schweiz., men nåede aldrig at komme på banen i en landskamp.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Fodboldspillere fra Lille OSC
Fodboldspillere fra Le Havre AC
Fodboldspillere fra Olympique Lyon
Fodboldspillere fra Girondins Bordeaux
Jean-Claude Piumi

Jean-Claude Piumi (født 27. maj 1940, død 24. marts 1996) var en fransk fodboldspiller, der spillede som forsvarer. Han var på klubplan tilknyttet US Valenciennes og AS Monaco, og spillede desuden fire kampe for det franske landshold. Han var med på det franske hold ved VM i 1966 i England.

Referencer

Eksterne henvisninger 

Fodboldspillere fra Frankrig
Fodboldspillere fra Valenciennes FC
Fodboldspillere fra AS Monaco FC
Cytoplasmastrømninger

Cytoplasmastrømninger foregår bl.a. i planteceller, hvor cytoplasmastrømninger fører kloroplasterne (grønkorn) rundt i cellen .

Biologi
Whiskybæltet

Whiskybæltet er et byområde nord for København. Betegnelsen er et delvist kærligt øgenavn for området, som dækker blandt andet kommunerne og bydelene Hellerup, Gentofte, Charlottenlund, Skodsborg, Nærum, Raadvad, den østlige del af Lyngby-Taarbæk (Taarbæk, Hjortekær, Fortunen og Klampenborg ), Vedbæk, Holte samt Rungsted. I mere snæver forstand formentlig begrænset mod nord af Rungstedvej, mod syd af Ryparken og Svanemøllen Station, mod vest af Helsingørmotorvejen og mod øst af Øresund. Med en lidt fyldigere inkludering kan området sammenstilles med beboelserne omkring Kystbanen.

Ordet er kendt på dansk siden 1977, tilsyneladende dannet analogt til det amerikanske udtryk bibelbælte om et område i USA, hvor kristendommen står stærkt.

Whiskybæltet er kendetegnet ved at have blandt Danmarks højeste huspriser, ressourcestærke borgere af overvejende liberal og konservativ overbevisning.

Fodnoter 

Slang
Københavns geografi
Qeqertarsuaq (flertydig)

Qeqertarsuaq har flere betydninger:

 Qeqertarsuaq – By på Grønland.
 Qeqertarsuaq Kommune – En tidligere kommune på Grønland.
 Qeqertarsuaq Heliport – Heliport på Grønland.
 Qeqertarsuaq (Qaanaaq) – En nu fraflyttet by på grønland
 Qeqertarsuaq (ø) – Ø på Qaanaaq Kommune
 Qeqertarsuaq (Upernavik) – Grønlandsk Ø i Upernavik Kommune

Se også 
 Disko – Det grønlandske navn for øen er Qeqertarsuaq.
Løvlund

Løvlund er en spredt bebyggelse i Sydjylland, beliggende 7 km vest for Billund og 7 km øst for kommunesædet Grindsted. Bebyggelsen hører til Billund Kommune og ligger i Region Syddanmark.

Løvlund hører til Grene Sogn. Grene Kirke ligger ensomt 4 km øst for Løvlund.

Historie 
Løvlund ligger hvor Grene Å løber ud i Grindsted Å. Her var vandmølle helt tilbage i 1669. Nu har Vestjyllands Andel en sæsonåben afdeling med foderstofsilo på stedet.

I 1904 beskrives Løvlund således: "Løvlund, Gde., med Mølle og Købmandshdl." Desuden nævnes Løvlund Plantage (dog stavet Lovlund), som stadig findes syd for bebyggelsen. Fra mergellejerne ved Stilbjærg i Ringive Sogn anlagde Hedeselskabet i 1885-86 den 20 km lange mergelbane Grene-Grindsted, som også gik gennem Løvlund-området.

21. maj 1914 blev Vandelbanen forlænget fra Vandel til Grindsted, og der blev anlagt jernbanestation i Løvlund, ikke så meget for de spredte beboere, men snarere for at der ikke skulle blive for langt mellem stationerne. Vandelbanen blev nedlagt 31. marts 1957, men stationsbygningen er bevaret på Løvlund Stationsvej 2.

Midt i en vækkelsestid på egnen indviede man i september 1914 missionshuset Bethania, som stadig er i drift.

Noter 

Lokaliteter i Billund Kommune
Qeqertarsuaq (Qaanaaq)

Qeqertarsuaq er en forladt by, som ligger på Herbert Ø i Qaanaaq Kommune, i den nordvestlige del af Grønland.

Navnet betyder Stor ø, og er også navnet på flere andre øer på Grønland. Disko hedder også Qeqertarsuaq, og er større. Øen Qeqertarsuaq (Upernavik) er også noget større end den i Qaanaaq.

Indtil slutningen af 1980-tallet var dette en levedygtig by, med gode fangstmuligheder. Efter dette er mange flyttet til Qaanaaq, en centralisering man også ser i de fleste andre grønlandske kommuner. KNI havde en butik her i 1994, og efter dette, har der næsten ikke boet folk her. I 1998 var der tre fastboende mennesker. Husene her bruges fortsat af jægere og både skolen og kirken står fortsat fuldt udstyret.

Tidligere bosættelser på Grønland
Avannaata Kommune
Black and White Rag

Black and White Rag er en ragtimemelodi, komponeret i 1908 af komponisten George Botsford.

Den første kendte indspilning af dette stykke blev foretaget af Albert Benzler på Seaside/U. S. Everlasting Cylinder #380 i juni 1911. Denne indspilning er forholdsvis sjælden (Søside/U. S. Everlasting-cylindere blev, trods anvendelse af celluloid på en voks-/fiberkerne, fremstillet i små oplag), og er bemærkelsesværdig. Edison havde Black & White Rag på en af sine "Early Diamond Disc Records" (50116) fra 1913, spillet af et messingblæserorkester. 

En af de bedst kendte versioner af dette musikstykke blev indspillet i 1952 af pianisten Winifred Atwell og hjalp hende med at opnå international berømmelse. Melodien var oprindeligt B-siden af en anden indspilning, Cross Hands Boogie, men Black and White Rag blev fremhævet af den populære DJ Jack Jackson og skabte en skare af tilhængere af Atwells honky-tonk-spillestil på klaveret. Indspilningen blev en millionsælgende guldplade, og i England blev den senere benyttet som temamelodi for BBC2-tv-turneringen i snooker,  Pot Black, som var en Tv-serie, der blev udsendt i lang tid.

Et arrangement af Black and White Rag blev senere benyttet som musikken til det oprindelige BBC Computerspil  Repton i 1985 og til nogle af dets fortsættelser.

Melodien er også blevet udsat for violin med indspilninger af musikere som Johnny Gimble og Bennie Thomasson.

Musik i 1908
Singler fra 1952
Musik fra USA
Paul Taffanel

Claude-Paul Taffanel (født 16. september 1844 i Bordeaux, død 22. november 1908 i Paris) var en fransk fløjtenist og komponist.

Værker 

Taffanel komponerede hovedsageligt værker for fløjte og klaver (bl.a. operafantasien, Andante Pastorale et Scherzettino). Man møder også stadig af og til hans senromantiske Blæserkvintet (1876).

Betydning 
Taffanel er kendt som grundlæggeren af den såkaldte Franske Skole inden for fløjtespil. Mange fremstående franske fløjtekompositioner fra omkring 1870 er tilegnet ham. Til hans talrige elever hører blandt andre Philippe Gaubert, med hvem han skrev Méthode complète de flûte. Georges Barrère skrev om ham:

Referencer

Litteratur 
 András Adorján, Lenz Meierott (Hrsg.): Lexikon der Flöte, Laaber-Verl., Laaber 2009,

Eksterne henvisninger 
 Nodeudgivelser af Paul Taffanel på International Music Score Library Project

Komponister fra Frankrig
Fløjtenister fra Frankrig
Personer fra Bordeaux
Memory of the World Programme

Memory of the World Programme (UNESCO World Documentary Heritage) er et program iværksat 1992 af UNESCO for at beskytte verdens skriftlige kulturarv. Der vedligeholdes et register over dokumenter, der vurderes at have betydning for hele verden.

Baggrund 

I 1992 lancerede UNESCO sit Memory of the Worldprogram (MoW) for den skrevne og audiovisuelle kulturarv. Formålet er at skabe bevidsthed om, at det er nødvendigt at beskytte og bevare de mange uerstattelige historiske dokumenter – den dokumentariske kulturarv - i biblioteker og arkivers samlinger verden over, som er truet af mange grunde og fra mange sider. Som en del af programmet blev der fra 1997 oprettet et Memory of the World Register, en fortegnelse over umistelige dokumenter, dvs. håndskrifter, bøger og audiovisuelle dokumenter, samt arkiver og bibliotekssamlinger af unik betydning verden over. Ved udgangen af 2005 omfattede fortegnelsen 120 værker eller samlinger fra 57 lande, rækkende fra film til klippeinskriptioner, fra lydoptagelser til fotografier, fra bøger og oldtidsmanuskripter til arkiver og avissamlinger. De er udvalgt efter nominering fra de enkelte lande, vurderes ud fra en række kriterier af en international rådgivende komité, der fra 1993 mødes hvert andet år, og beslutning om optagelse på fortegnelsen konfirmeres af UNESCOs generalsekretær. 

MoW-programmets vision tager udgangspunkt i, at verdens dokumentariske kulturarv tilhører os alle, derfor skal bevares og beskyttes for alle og være fuldt tilgængelig, f.eks. gennem digitalisering, for alle. I forlængelse heraf er programmets mission at skabe opmærksomhed om og forståelse for beskyttelsen af kulturarven og at stræbe efter universel og permanent adgang for verdens befolkning til at se og opleve sine kulturskatte.

Memory of the World Programme og Danmark 

En Dansk Memory of the World Komité består af direktøren for Det Kongelige Bibliotek (formand) Rigsarkivaren og direktøren for Statsbiblioteket.

Af de knap 200 emner på listen har Danmark 2011 fået følgende materialer optaget:

 Tropehandelskompagniernes arkiver (1997)
 Linné-samlingen (1997)
 H.C. Andersens breve og manuskripter (1997)
 Søren Kierkegaard-arkivet (1997)
 Inka-krøniken – El primer nueva corónica y buen gobierno (2007)
 Øresundstoldregnskaberne (2007)
 Den Arnamagnæanske Samling af islandske håndskrifter, Danmark/Island (2009)
 Hamborgbibelen, Biblia Latina, fremstillet 1255 (MS GKS 4 folio) (2011).

Der er 2006 udgivet en publikation herom på dansk og engelsk: Danmark & UNESCO's Memory of the World Register. (). - Link til digital udgave

Referencer

Eksterne henvisninger 

 Memory of the World Programme, officiel hjemmeside
 "Memory of the World" hos Undervisningsministeriet, som er kilde til dette opslag.
 Radioprogram fra DR om bl.a. tropehandelskompagniernes arkiver og regnskaberne for Øresundstolden

Biblioteker
UNESCO
Nuussuaq (flertydig)

Nuussuaq kan henvise til flere artikler:

 Nuussuaq (Qaasuitsup) – en bygd i Qaasuitsup Kommune i Grønland.
 Nuussuaq halvø (Upernavik) – en halvø i Upernavik-området i Grønland.
 Nuussuaq halvø (Disko) – en halvø nord for øen Disko i Grønland.
 Nuussuaq (bydel) – en bydel i Grønlands hovedstad Nuuk.
Paradiso

Paradiso er en by (forstad til Lugano) i Schweiz med  indbyggere og er samtidig en selvstændig kommune i den schweiziske kanton Ticino.

Beliggenhed 
Paradiso ligger særdeles smukt ved Luganosøen for foden af bjerget San Salvatore. Byen er helt vokset sammen med Lugano og grænsen mellem de to byer er så meget udvisket, at Paradiso i dag mest regnes som en bydel i Lugano.

Oprindelse 
Først i 1929 kom stedet til at hedde Paradiso, der før var navnet Calprino. Fra midten af det 20. århundrede var Paradiso med sin flotte strandpromenade, sine store, dyre hoteller og fashionable butikker en turistmagnet til gavn for Lugano og omegn. Byen rummer mange store villaer og lejlighedskomplekser.

Transport 
Byen ligger lige på indfaldsvejen til Lugano, når man kommer fra motorvejen sydfra.

Luganos bybusser kører også til Paradiso, der hermed har god forbindelse til transitbusser og -tog.

Der er regelmæssig skibsafgang på personfærgeforbindelsen tværs over Luganosøen.

Til udsigts- og udflugtspunktet på bjerget San Salvatore går der en kabelbane, beregnet for passagertransport.

Den nærliggende lufthavn, Aeroporto di Lugano, ligger på modsatte side af motorvejen (E45).

Turisme 
For turisterne er der mulighed for at komme op på bjerget San Salvatore med kabelbanen. Togets endestation ligger i en højde af 912 m o.h, og herfra er der en fantastisk udsigt over både Lugano, Paradiso og søen. Der er restaurant, kiosk og souvenirbod oppe ved endestationen.

På Paradisos strandpromenade er der ikke langt imellem restauranterne, der nyder godt af det næsten tropisk varme vejr i hele sommerhalvåret.

Galleri

Litteratur 
 Carlo Silla: Il Comune di Paradiso con la sua gente e la parrocchia San Pietro Pambio.

Referencer

Eksterne henvisninger 

 Officiel hjemmeside 

Luganosøen
Byer i Schweiz
Ticino
Charles Nicholson

Charles Nicholson (1795-1837) var en britisk fløjtenist og komponist, som regelmæssigt spillede i London. Han var solist ved mange Royal Philharmonic Society-koncerter fra 1816-1836 og førstefløjtenist i teaterorkestrene. Han turnerede ekstensivt i Storbritannien, men aldrig i det øvrige Europa. Udover at undervise mange elever skrev han studier i fløjtespil, som blev udgiver gennem det 19. århundrede.

Eksterne henvisninger 

 Charles Nicholson  på flutehistory.com
 The Flute Book – Nancy Toff

Fløjtenister fra Storbritannien
Komponister fra England
Personer fra Liverpool
St. Mary's Loch

St. Mary's Loch (Skt. Marias Sø, idet det gæliske loch = "sø") er den største, naturlige sø i den østlige del af det skotske grænseland mod England. Den ligger op ad hovedvej A708 mellem Selkirk og Moffat, ca. 72 km syd for Edinburgh. Den er 5 km lang og 1 km bred, og den blev dannet af isen under den seneste istid. Søen har tilstrømning fra floden Megget Water, der kommer fra Megget Reservoir, og som munder ud i Yarrow Water, der flyder østpå fra søen, så den forenes med Ettrick Water oven for Selkirk.

Søen er opkaldt efter en kirke, indviet til Skt. Maria, der engang lå ved søens nordlige bred, selv om man kun kan finde kirkegården i dag. Et lokalt sagn siger, at søen er bundløs, og den hævdes at være den koldeste sø i Skotland. Umiddelbart oven for St. Mary's Loch ligger den mindre sø, Lowes Loch, og mellem dem finder man "Tibbie Shiel's Inn", en kro beregnet for det 18. århundredes rejsende med dagvogn. Den lille landsby Cappercleuch ligger ved søens nordvestlige hjørne.

Eksternt link 
 Geograph.org: Cappercleuch and Capperlaw med et billede af naturen ved St. Mary's Loch.

Søer i Skotland
Luís Aponte Martínez

Luís Aponte Martinez (4. august 1922 i Lajas ved Ponce – 10. april 2012) var en puertoricansk gejstlig og en af den katolske kirkes kardinaler. Han var ærkebiskop af San Juan de Puerto Rico 1964-1999 og blev kreeret til kardinal i 1973.

Links 
 katolsk.no

Kardinaler fra Puerto Rico
Ærkebiskopper
Katolske biskopper